เปา เปา คุณหญิง สาขา the bright rama2 เป็นร้านรถเข็น อยู่ตรงกลางทางเดินระหว่างหน้าร้าน foodland + domino pizza 

ในร้านมีจำหน่าย ซาลาเปา หมั่นโถว ขนมจีบหมูผสมกุ้ง ซาลาเปาทุกรสชาติราคา 18฿ ขนมจีบ 5 ลูก 35฿

เมนูที่เราซื้อกลับมา
- ขนมจีบหมูผสมกุ้ง 10 ลูก ราคา 70฿ ลูกใหญ่รสชาติพอใช้ค่ะ แต่ไม่รู้สึกถึงรสชาติของกุ้งที่ผสมเลย ตัวขนมจีบนุ่มใช้ได้ 
- ซาลาเปาไส้หมูสับ ซาลาเปาทุกไส้แป้งหนาหมดเลยค่ะ ตัวหมูสับรสชาติยังไม่เข้มข้นมากแต่ก็ไม่ได้จืดจนเกินไปพอทานได้
- ซาลาเปาไส้ถั่วเหลือง รสหวานไม่มากเท่าไหร่ พอทานได้ ออกจืดนิดหน่อย
- ซาลาเปาไส้ถั่วดำ รสชาติพอทานได้เช่นกันค่ะ ไม่เข้มข้นหรือหอมกลิ่นถั่วดำเท่าไหร่ แป้งก็หนามากด้วย
- ซาลาเปาชาเขียวไส้ถั่วแดง รสชาติปานกลาง แป้งไม่ค่อยมีกลิ่นชาเขียวเท่าไหร่ ไส้ก็ไม่หวาน ออกจืด หากใครไม่ชอบหวานน่าจะโอเคค่ะ

โดยรวย ราคาไม่แพง ลูกใหญ่แต่แป้งหนามาก ไส้ไม่ค่อยเยอะ รสชาติปานกลางทานได้ค่ะ